Je vhodné užívať Laktobacily Premium pre 8-ročného alergika na bielkovinu kravského mlieka?
Dobrý deň, môže 8 rocna dcéra uzivat dr.max laktobacily 10premium pri alergii na bielkovinu kravského mlieka a histaminovej intolerancii? Pripadne aké probiotika odporúčate?
Dobrý deň,
ďakujeme za Vašu otázku.
Lactobacily 10 Premium neobsahujú laktózu. Určené pre deti od 3 rokov. Pokiaľ sú probiotiká označené ako bezlaktózové, môžu obsahovať v zložení mlieko, ktoré je však zbavené mliečneho cukru (laktózy). Medzi také probiotiká patria Laktobacily "10" Premium, alebo Probio-fix Inum. Z toho dôvodu sú vhodné i pri intolerancii na bielkovinu kravského mlieka.
Pri histamínovej intolerancii sa na zlepšenie celkového stavu odporúča pravidelné užívanie probiotík. Lactobacily 10 Premium obsahujú vo svojom zložení probiotické kmene, ktoré sú vhodné/prospešné alebo neškodné pri HIT. Na potlačenie zvýšenej hladiny histamín sú vhodné kmene Lactobacillus rhamnosus, L. reuteri, L. plantarum, Bifidobacterium infantis a B. longum. Viaceré z nich sú prítomné v spomínaných probiotikách, preto je ich použitie pri histamínovej intolerancii opodstatené.
Odpoveď organizmu pri histamínovej intolerancii je však individuálna a preto je potrebné sa pri výbere probiotík riadiť podľa toho, ako na ne reaguje Váš organizmus.
Prajem pekný zvyšok dňa.
S pozdravom,
PharmDr. Anna Pacalajová